Rikors ippreżentat fit-12 ta' Awwissu 2011 - Charron Inox u Almet vs Il-Kummissjoni
(Kawża T-445/11)
Lingwa tal-kawża: il-Franċiż
Partijiet
Rikorrenti: Charron Inox (Marseille, Franza) u Almet (Satolas-et-Bonce, Franza) (rappreżentant: P. O. Koubi-Flotte, avukat)
Konvenuta: Il-Kummissjoni Ewropea
Talbiet
Ir-rikorrenti jitolbu li l-Qorti Ġenerali jogħġobha:
prinċipalment, tiddikjara l-annullament tar-Regolament tal-Kummissjoni (UE) Nru 627/2011 tas-27 ta' Ġunju 2011;
sussidjarjament, tikkonstata n-nuqqas tal-Kummissjoni li ma pprovdietx terminu suffiċjenti bejn il-pubblikazzjoni tar-Regolament tal-Kummissjoni (UE) Nru 627/2011 tas-27 ta' Ġunju 2011 u d-dħul fis-seħħ tiegħu u tistabbilixxi bħala kumpens għad-danni favur il-kumpanniji rikorrenti l-ammonti li ġejjin:
-    fir-rigward tad-dannu:
-     għall-kumpannija CHARRON: EUR 123 297.69
-     għall-kumpannija ALMET: EUR 384 210
-    fir-rigward tat-telf ta' dħul li jista' jiġi kkumpensat:
-    għall-kumpannija CHARRON, fir-rigward tal-kuntratt stabbilit mal-kumpannija SURAJ, l-ammont ta' USD 78 051.76, jew EUR 55 211.57,
-     għall-kumpannija ALMET, fir-rigward tal-kuntratt stabbilit mal-kumpannija SURAJ, l-ammont ta' USD 69 059.18, jew EUR 48 827.61 sal-lum;
iktar sussidjarjament, tiddikjara r-responsabbiltà inkolpevoli tal-Kummissjoni li ma pprovdietx terminu suffiċjenti bejn il-pubblikazzjoni tar-Regolament tal-Kummissjoni (UE) Nru 627/2011 tas-27 ta' Ġunju 2011 u d-dħul fis-seħħ tiegħu u tistabbilixxi bħala kumpens għad-danni favur il-kumpanniji rikorrenti l-ammonti li ġejjin:
-    fir-rigward tad-dannu:
-     għall-kumpannija CHARRON: EUR 123 297.69
-    għall-kumpannija ALMET: EUR 384 210
-    fir-rigward tat-telf ta' dħul li jista' jiġi kkumpensat:
-    għall-kumpannija CHARRON, fir-rigward al-kuntratt stabbilit mal-kumpannija SURAJ, l-ammont ta' USD 78 051.76, jew EUR 55 211.57,
-    għall-kumpannija ALMET, fir-rigward tal-kuntratt stabbilit mal-kumpannija SURAJ, is-somma ta' USD 69 059.18, jew EUR 48 827.61 sal-lum;
fi kwalunkwe każ, tikkundanna lill-Kummissjoni Ewropea għall-ispejjeż u kif ukoll għall-ħlas tal-ammont ta' EUR 10 000 bħala kumpens għall-ispejjeż tad-difiża tal-kumpanniji rikorrenti.
Motivi u argumenti prinċipali
Insostenn tar-rikors, ir-rikorrenti jinvokaw żewġ motivi.
L-ewwel motiv ibbażat fuq insuffiċjenzi gravi tal-konstatazzjonijiet li l-Kummissjoni għamlet qabel ma tat id-deċiżjoni tagħha inkwantu dawn l-insuffiċjenzi rrendew il-fatti stabbiliti ineżatti.
It-tieni motiv ibbażat fuq ksur tal-prinċipju tal-aspettattivi leġittimi, inkwantu d-dħul fis-seħħ immedjat tar-regolament ikkontestat ma ppermettiex lir-rikorrenti jadattaw il-prattiki tagħhom.
____________